पेरिस. फ्रेंच ओपन का महिला वर्ग का फाइनल कितना धमाकेदार होने वाला है इसका नजारा सेमी फाइनल में देखने को मिल गया।
अमेरिका की जायंट स्टार सेरेना विलियम्स ने इटली की सारा इरानी को महज 46 मिनट के खेल में ध्वस्त कर फाइनल में एंट्री कर ली। वहीं दूसरी ओर रूसी स्टार मारिया शारापोवा को बेलारूस की विक्टोरिया अजारेंका को हराने में पसीना बहाना पड़ा।
सेरेना ने इरानी को 6-0, 6-1 से हराया, तो शारापोवा ने मैच 6-1, 2-6, 6-4 के स्कोर से जीता।
सेरेना ने जिस प्रकार अपनी इतालवी प्रतिद्वंद्वी को रौंदा, उसे देख कर लग रहा था कि इस बार वे 10 साल का सूखा मिटा ही देंगी। सेरेना ने 2002 में करियर का एकमात्र फ्रेंच ओपन खिताब जीता था। उसके बाद से उन्हें लाल बजरी कभी रास ही नहीं आई।
सेरेना ताकतवर जरूर हैं, लेकिन रूस की मारिया को कम आंकना बेवकूफी होगी। शारापोवा ने पिछले साल इटली की इरानी को हरा कर पहली बार फ्रेंच ओपन का खिताब जीता था। दोनों ही प्लेयर लाल बजरी पर ज्यादा सफल नहीं रही हैं। इस कारण मुकाबला कांटे का होना निश्चित है।
नतीजा चाहे जो भी हो, टेनिस प्रेमियों के लिए एक रोमांचक मैच तो पक्का है। यह फाइनल मुकाबला 8 तारीख को खेला जाएगा।
आगे क्लिक कर तस्वीरों में देखिए, सेरेना और शारापोवा का फाइनल तक का सफर...
awa_Deva hin_Deva awa_Deva hin_Deva hin_Deva hin_Deva hin_Deva